Faustina maior

Faustina maior alias Annia Galeria Faustina (nata circa 100, mortua 140) fuit uxor imperatoris Romani Antonini Pii (138-161). Filia erat Marci Annii Veri, viri consularis et Hadriano imperante praefecti Urbi, et Rupiliae Faustinae, soror autem Marci Aurelii patris Marci Annii Veri minoris. Quattuor liberos Antonino peperit e quibus sola Faustina Minor parentibus superfuit atque Marco Aurelio nupsitHistoria Augusta, Vita Antonini 1.6-7.. Simul atque ad summum imperium pervenit Antoninus uxorem 'Augustam' nuncupari iussit. At paulo post interiit atque inter divas senatus decreto relata est et in Hadriani Mausoleo humata. Antoninus aliam uxorem numquam duxit sed in Faustinae honorem templum in Foro aedificavit cum flaminicis ad eius cultum deditisHistoria Augusta VI.7: Tertio anno imperii sui Faustinam uxorem perdidit, quae a senatu consecrata est delatis circensibus atque templo et flaminicis et statuis aureis atque argenteis, cum etiam ipse hoc concesserit, ut imago eius cunctis circensibus poneretur.. Plurimosque nummos cum titulo DIVA FAVSTINA cudi iussit. Insuper Puellas Faustinianas de suo sustentavit, quod institutum alimenta pauperibus puellis Romanis praebebatHistoria Augusta, Vita Antonini VIII.1..

 De liberis 
Duos mares liberos peperit qui ambo ante 138 obierunt et eorum cineres in Mausoleo Hadriani humati sunt in quo eorum nomina leguntur:
Marcus Aurelius Fulvus Antoninus
Marcus Galerius Aurelius Antoninus
Praeter  Faustinam minorem aliam filiam habuit Aureliam Fadillam quae Lucio Plautio Aelio Lamiae Silvano nupsit sed et ipsa circa 135/6 obiit et ibidem humata est Historia Augusta, Vita Antonini I.7 et III.6..

 Numismatica 
Antoninus Pius multo plures nummos effigie suae uxoris signandos curavit quam priores imperatores fecerant. Ita asses, dupondii, sestertii, denarii aureique ex officina monetali Romana in honorem Faustinae plurimi inveniunturRoman Imperial coinage 325-410 (aurum et argentum) necnon 1072-1205 (aes et aurichalcum)., nonnulli cum adhuc viveret (Augusta tunc dicebatur), plerique post mortem cusi (Diva vel Diva Augusta tunc appellatur). In illis nummis saepe cum deabus consociabatur quibus aliquo modo adsimulabatur: ConcordiaAureus in Museo Britannico, Iuno ReginaDenarius in Museo Britannico aut Lucina (vel pavo qui pro dea stabatDenarius in Museo Britannico), CeresAureus in Museo Britannico, Venus AugustaSestertius in Museo Britannico, VestaDenarius in Museo Britannico, PietasAureus in Museo Britannico, CybeleSestertius in Museo Britannico plerumque expressae sunt. Post mortem adduntur figura Aeternitatis globum tenentisDenarius in Museo Britannico, templum ei a senatu maritoque dicatumDenarius in Museo Britannico, ipsa bigis leonum  ut Cybele aut elephantorumAureus in Museo Britannico vecta aut dorso aquilaeSestertius in Museo Britannico vel etiam alatae VictoriaeSestertius in Museo Britannico ad caelum portata, pyra quattuor tabulatorumSestertius in Museo Britannico, stellaeDenarius in Museo Britannico, carpentumAureus in Museo Britannico... Simul verbum CONSECRATIO saepe legitur.

Et in provinciis Graecis  nummi Graeci effigie Faustinae I signati suntDavid R. Sear, Greek imperial coins and their values, 1982 pp.141-3.Nummus aeneus in colonia Aelia Capitolina percussus.

Notae

 Fontes 
Historia Augusta, Vita Antonini I.6, III.7, V.2, VI.7, VIII.1.

 Plura legere si cupis 
Martin Beckmann,  Diva Faustina: coinage and cult in Rome and the provinces. New York: American Numismatic Society, 2012. Recensio critica
Bettina Bergmann et Wendy Watson,  The Moon and the Stars: Afterlife of a Roman Empress, Mount Holyoke College Art Museum, 1999.
Jasper Burns, Great Women of Imperial Rome. Mothers and Wives of the Caesars, Londres, New-York, 2007 Recensio critica Nonnullae paginae apud Guglum librorum
Annelise Freisenbruch, The First Ladies of Rome: The Women Behind the Caesars. Londini, 2010 Nonnullae paginae apud Guglum librorum
Barbara Levick, Faustina I and II: Imperial Women of the Golden Age. Oxford University Press, 2012 Nonnullae paginae apud Guglum librorum Recensio critica
Harold Mattingly, "The Consecration of Faustina the Elder and Her Daughter", The Harvard Theological Review, 1948: 147-151
Clare Rowan, 'Communicating a Consecratio: The Deification Coinage of Faustina I', in Proceedings of the XIV International Numismatic Congress Glasgow vol 1, 2012: 991-998
Peter Weiß, "Die vorbildliche Kaiserehe. Zwei Senatsbeschlüsse beim Tod der älteren und der jüngeren Faustina, neue Paradigmen und die Herausbildung des ‘antoninischen’ Prinzipats".  Chiron, 2008: 1–45. 

 Nexus externi 
Vicimedia communia plura habent quae ad Faustinam Maiorem pertinent.
Nummi Faustinae in Museo Britannico
Annius 120 apud Paulys Real-Enzyklopädie der classischen Altertumswissenschaft
Faustina I apud Livius.org

Categoria:Nati saeculo 1 aut 2
Categoria:Mortui 140
Categoria:Mulieres
Categoria:Romani antiqui
Categoria:Gens Annia
Categoria:Uxores imperatorum Romanorum
Categoria:Augustae